b"\n_START_ARTICLE_\nJos\xc3\xa9 Asensi Sabater\n_START_SECTION_\nTraject\xc3\xb2ria\n_START_PARAGRAPH_\nVa estudiar als Maristes i a l'Institut Jorge Juan d'Alacant. Llicenciat en Dret, Filosofia i Ci\xc3\xa8ncies Pol\xc3\xadtiques per la Universitat de Val\xc3\xa8ncia, on es va doctorar i on hi va treballar com a professor, i a la Universitat de Madrid. Tamb\xc3\xa9 va participar en les lluites estudiantils durant la transici\xc3\xb3 En 1972 comen\xc3\xa7\xc3\xa0 a treballar a la Universitat d'Alacant, on el 1991 arribaria a catedr\xc3\xa0tic de dret constitucional. Ha estat vicepresident de l'Associaci\xc3\xb3 Espanyola de Dret Constitucional._NEWLINE_Pol\xc3\xadticament particip\xc3\xa0 en el proc\xc3\xa9s auton\xc3\xb2mic valenci\xc3\xa0 com a co-redactor de l'Estatut de Morella en 1978. Membre de l'executiva del PSPV-PSOE, partit amb el qual fou elegit diputat a les eleccions a les Corts Valencianes de 1983, 1987 i 1991. Ha presidit el Consell Assessor de RTVE a la Comunitat Valenciana. No va revalidar l'esc\xc3\xb3 en 1995 i va tornar a la Universitat d'Alacant, on el 2000 fou nomenat director de l'Institut Iberoameric\xc3\xa0 d'Estudis Constitucionals. En 2001 present\xc3\xa0 la seva candidatura com a rector de la Universitat d'Alacant, per\xc3\xb2 fou derrotat per Salvador Ord\xc3\xb3\xc3\xb1ez Delgado."